**ОБЩИ СВЕДЕНИЯ ЗА ПРЕДМЕТА НА ТЪРГА**

1. **Предмет на търга** – поддържане (косене) на тревните площи в петролно-снабдителните бази и бензиностанциите на Възложителя през 2025г., разпределени в четири ЛОТа, а именно:

**ЛОТ1 –** петролноснабдителни базиПСБ „Стара Загора”, ПСБ „Пловдив”, ПСБ „Илиянци”, ПСБ „Карнобат”, ПСБ „Аспарухово” и технологичната помпена станция (ТПС) „Ихтиман”.

**ЛОТ2** – Западен - бензиностанции по приложения списък

**ЛОТ3** – Северен - бензиностанции по приложения списък

**ЛОТ4** – Южен - бензиностанции по приложения списък

Кандидатът трябва да е в състояние да извършва със собствен персонал и технически средства следните дейности по поддържане на тревните площи на територията на посочените обекти, собственост на Възложителя:

1. Косене
2. Събиране и товарене на окосената трева
3. Извозване/изнасяне на окосените тревни маси
4. Депониране на растителните отпадъци
5. Допълнителни дейности за възлагане от Възложителя при необходимост:

* Подрязване на храсти и клони на дървета
* Торене
* Поливане

1. **Изисквания към изпълнение на поръчката – главни количествени параметри.** Тревните площи, които следва да се поддържат по отделните обекти на Възложителя са:

**ЛОТ1:**

ПСБ „Стара Загора” 120 дка

ПСБ „Пловдив” 80 дка

ПСБ „Илиянци” 110 дка

ПСБ „Карнобат” 95 дка

ПСБ „Аспарухово” 83 дка

ТПС „Ихтиман” 60 дка

Поддръжката на площите в отделните обекти се осъществява по съгласувани заявки от представителите на Възложителя, като с отделните заявки се конкретизират количествата и сроковете за изпълнение на заявените работи

За бензиностанциите, включени в ЛОТ2 - Западен, ЛОТ3 - Северен и ЛОТ4 - Южен изискването е за абонаментна месечна поддръжка (косене) на тревните площи.

1. **Срок за изпълнение предмета на търга за ЛОТ1 –** от 15.04.2025г. до 30.11.2025 год., а заЛОТ2 - Западен, ЛОТ3 - Северен и ЛОТ4 - Южен с продължителност от 5,5 месеца – считано от 15.04.2025г.
2. **Условия за изпълнение предмета на търга**

Кандидатите в тръжната процедура следва да извършватвъзложените работи по предмета на търга със свои средства, работна ръка и технически изправна механизация, отговаряща на противопожарните изисквания.

Кандидатите в тръжната процедура трябва да са в състояние да осигурят екипи за извършване на възложените работи в срок до 48 часа след подаване на заявка от Възложителя.

1. **Информация за Възложителя**

Възложител – „ЛУКОЙЛ България” ЕООД, гр. София, 1404, бул. „България” № 69, офис кула Инфинити тауър, ет.17, ЕИК 121699202, тел. 02/9174267, тел. 02/9174188.

1. **Ограничителни условия.**

Участниците в тръжната процедура трябва да са регистрирани по ЗДДС.

1. **Начин и условия за посещения на място**

Огледът на обектите на Възложителя за поддържане на тревните площи по т.2 е силно препоръчителен за участниците в тръжната процедура, след предварително уточнена дата и час на посещение за ЛОТ1, но не по-късно от крайния срок за подаване на офертите.

**За ЛОТ1** - уточняването на датите и часовете за посещение и оглед от страна на участниците следва да се извърши предварително в срок от поне два работни дни на следните телефони:

ПСБ „Карнобат” – 0887474496 - г-жа Жулиета Сивова

ПСБ „Стара Загора” - 0887475626 – г-н Продан Проданов

ПСБ „Пловдив”- 0885188108 – г-н Милен Милчев

ТПС „Ихтиман” – 0887497558 – г-н Красимир Георгиев

ПСБ „Илиянци” - 0888914709 – г-н Любчо Джукев

ПСБ „Аспарухово” - 0887464753 – г-н Живко Пенчев

За **ЛОТ2 - Западен, ЛОТ3 - Северен**  и **ЛОТ4 - Южен** бензиностанциите са общодостъпни и всеки от участниците може да извърши оглед по всяко време.

Неизвършването на оглед от страна на претендента/кандидата и непознаването на условията за изпълнение предмета на търга в отделните обекти не е основание за искане на промяна на ценовите условия при изпълнение на последващи договорни задължения от негова страна.

1. **Изисквания към претендентите/кандидатите, които участват в търга**

Всеки от кандидатите в тръжната процедура трябва да докаже възможностите си за изпълнение предмета на търга в съответствие с изискванията на Възложителя. Претендентът трябва да предостави свидетелства за своя технически потенциал, необходима квалификация, икономическо и финансово положение. Към посочените свидетелства се отнасят документи и информация, представени от претендента, съгласно **Инструкцията за претендента**, включително представени референции от досегашни възложители.



 